Nyala - Tilwane - Ningizimu AfrikaSigogo sayo lesihle lesimphunga losa nsundvu lobhalwe malayini lamhloophe lashona phansi kanye nemabala langaseceleni. Lendvuna inetimphondvo letisekhatsi letitjekile letindze (emakhulu lasitfupha nemashumi lasihlanu ema mm) nebuso lobumise kwa V lobumhlophe.Ngasemuva kwayo kunetinwele letindze letehlela etindzaweni letingaphansi, kusukela ngemuva kwesilevu kuya emkhatsini kwemilente lengemuva, tiphindze tinetinwele letindze leticinile letimnyama kusukela enhloko kuya kulelilayini lemgogodla kwehlela ngasemuva wemtimba.Lamadvuna akala likhulu nelishumi nesihlanu sema kg bese likala 1.05 m emahlombe. Lamasikati anesigogo lesinsundvu lotopele kanye nemalayini lamhlophe ngasetindzaweni letingaphambili.Lena nyamatane idla tjani lobumilako kanye nekuyaluka kudla ingaphindze idle emacembe lasalungele, titselo netimbali. Lolu luhlobo ekudleni kwato kungukunye lokucinisela kuphila kwato lokuyimphumelelo.Tihlangana umnyaka wonkhe, kepha sikhatsi sekuhlanganiswa senteka ngelikwindla nasentfwasahlobo. Ematfole atalwa emvakwekumitfwa emalanga lamakhulu lamabili nemashumi lamabili. Emaphahla akasiwo lavamile.Lamasikati acala kubamba emkhatsini welishumi nakune kuya welishumi nesiphohlongo setinyanga. Silinganiso sekutalwa sisemkhatsini wemalanga lamakhulu lamabili nemashumi layimfica nesikhombisa. Ematfuba ekuhlanganiswa esilisa ahlukaniswa yindlela letiphatsa ngayo.Liciniso lelichazanako kutsi iNyala lencane lendvuna iyafana nalensikati. Kucatjangiwe kutsi loku kuvala lencane lendvuna phindze kuyivikela emehlweni etinkhabi letinemona. Lalamadvuna lamancane abese ayavunyelwa kukhula ngekuthula ngephasi kwesandla semhlambi lovikelako.Lenanyamatane lendzala ihlala endzaweni lenemahlatsi lamnyama nemagagane langasendzaweni lenemanti. Ifihlakele futsi ibonwa kalula ebusuku. Inyala ayinandzawo kahlekahle, kepha lemilili yomibili inemakhaya lawelela kulelinye. Lamakhaya aletinsikati aphindvwa kabili ngebukhulu kunalawo alamadvuna.Njengesizatfu sekusuka endzaweni yinye uye kulenye, LeNyala itfolwa etindzaweni tetilwane letibalekako nakumafami lafihlekile lase Ningizimu Afrika. Maningi endzaweni lese Kruger National Park.Sisindvo (Sifazane): Emashumi lasihlanu nesihlanu kuya kumashumi lasitfupha nesiphohlongo sema kgSisindvo (Silisa): Emashumi layimfica nakubili kuya ekhulwini nemashumi lamabili nesitfupha ema kgSikhatsi leyisimitsako: Tinyanga letisiphohlongoInombolo yalamancane: Litfole linyeSikali sekutalwa: Ema kg lasihlanuTimphondvo: Emashumi lasitfupha nakune ema cm (lokubhalwe phansi – emashumi lasiphohlongo nakune ngema cm)Kwakhiwa/Kwentiwa: Linye lelincane litalwa noma ngasiphi sikhatsi ekuhambeni kwemnnyaka (tikhatsi yinyanga yeNgci kuya enyangeni yeNgongoni,imitsa tinyanga letisikhombisa noma ngetulu.Letinyawo tangaphambili kulendvuna tivulekile kunaleto talensikati. Lamadvuna lasakhulile nawo makhulu kunewesifazane.
